

#  РЕПУБЛИКА БЪЛГАРИЯ

#  Министерство на земеделието

 Областна дирекция “Земеделие”- гр. Русе

**ОДОБРЯВАМ:...................................**

**ЯВОР ГЕЧЕВ**

**Министър на земеделието**

**ПРОТОКОЛ**

**№ 1/02.05.2023 год.**

Днес, 02.05.2023 г. в 11,10 часа, на основание чл.107, ал.8 от ППЗСПЗЗ, в сградата на Областна дирекция „Земеделие” – гр. Русе, комисия, назначена със Заповед № РД-440/18.04.2023 г. на Директора на Областна дирекция „Земеделие” – гр. Русе в състав:

ПРЕДСЕДАТЕЛ:

Венета Иванова – главен юрисконсулт в Дирекция „АПФСДЧР”, Областна дирекция „Земеделие” – гр. Русе;

СЕКРЕТАР:

Лидия Кънчева – главен специалист в Главна дирекция „Аграрно развитие“ Областна дирекция „Земеделие” – гр. Русе;

ЧЛЕНОВЕ:

Светлана Великова – старши счетоводител в Дирекция „АПФСДЧР”, Областна дирекция „Земеделие” – Русе

се събра във връзка с провеждането на първи търг с тайно наддаване по реда на чл.105, ал.2 и ал.3 и чл.106, ал.2 и ал. 13 от ППЗСПЗЗ, за имот по §12а от ПЗР на ЗСПЗЗ, частна държавна собственост, представляващ свободен, годен за земеделско ползване и неподлежащ на възстановяване, находящ се в бивш стопански двор на организации по §12 и 29 от ПЗР на ЗСПЗЗ, на основание Заповед № РД-04-81/13.03.2023 г. на Директора на ОД „Земеделие” – Русе, публикувана във вестник „Утро” бр. 50/14.03.2023 г., информационното табло и сайта на Областна дирекция „Земеделие” – Русе, в офисите на съответните общинска служба по земеделие, община и кметство на населеното място по местонахождение на имота и на интернет страницата на Министерство на земеделието.

В законоустановеният срок, определен със Заповед № РД-04-81/13.03.2023 г. на Директора на ОД „Земеделие” – Русе са постъпили 2 /два/ броя запечатани пликове с тръжни документи с входящи №№ 1/05.04.2023 г. и 2/07.04.2023 г., заведени в регистър на ОД „Земеделие” – Русе за участие в обявения търг.

Комисията разгледа постъпилите заявления за участие в обявения търг, за продажба на следния имот частна държавна собственост:

- **Поземлен имот с идентификатор 70130.43.31**, частна държавна собственост с площ 11 125 кв. м, с начин на трайно ползване: стопански двор – мера, находящ се в землището на с. Стърмен, община Бяла, област Русе с начална тръжна цена 20 604.00 лв. /двадесет хиляди шестстотин и четири лева/.

Началната тръжна цена на имота е по пазарна оценка, изготвена от независим оценител, вписан в регистъра на независимите оценители и притежаващ сертификат за оценителска правоспособност на земеделски земи и трайни насаждения.

Комисията разгледа постъпилите заявления за участие в обявения търг с тайно наддаване за продажбата на имот частна държавна собственост по реда на постъпването и регистрирането им в регистъра на Областна дирекция „Земеделие” – гр. Русе.

След отваряне на пликовете с постъпилите заявления за участие в обявения търг с тайно наддаване, за продажба на имоти частна държавна собственост, представляващи свободни, годни за земеделско ползване и неподлежащи на възстановяване, комисията

**КОНСТАТИРА:**

1. В плик **с входящ № 1/05.04.2023 г. от К. Д. П., ЕГН \*\*\*,** с адрес: гр. \*\*\*, ул. \*\*\* № \*\*\*, община \*\*\*, област \*\*\*, комисията констатира наличието на:

- 1 /един/ брой заявление;

- 1 /един/ брой платежно нареждане от 05.04.2023 г., за внесен депозит по сметката на Областна дирекция „Земеделие” – гр. Русе в ОББ в размер на 2 060.40 лв. /две хиляди и шестдесет лева и 40 ст./ – 10 % от началната тръжна цена на имота;

- декларация за липса на свързаност с друг кандидат по смисъла на Търговския закон и ЗМСП;

- декларация за информираност и съгласие за обработване на лични данни по образец, утвърден със Заповед № РД-08-251/12.02.2019 г. на Директора на ОД „Земеделие“ – гр. Русе;

- 2 /два/ броя копия на нотариални актове – Нотариален акт за право на собственост върху недвижим имот по писмени доказателства – констативен № 123, том I, дело № 164/1996 г. за следния недвижим имот: дворно място в с. Стърмен, общ. Бяла, обл. Русе, представляващо парцел VI кадастрален номер 6 по парцеларния план на стопанския двор и Нотариален акт за учредяване право на строеж върху недвижим имот, вписан в Службата по вписванията гр. Бяла под № 72, том 11, дело № 2047, вх. рег. № 3529/11.07.2014 г., с който К. Д. П. и Е. А. П. учредяват право на строеж на ЗП К. Д. П. върху поземлен имот с идентификатор 70130.43.29 по КККР на с. Стърмен, общ. Бяла, обл. Русе, който е съседен на имота предмет на търга.

При извършена служебна проверка в Кадастрално-административна информационна система на АГКК поземлен имот с идентификатор 70130.43.29 по КККР на с. Стърмен, общ. Бяла, обл. Русе, който е съседен на имота обект на търга, като собственици са записани К. Д. П. и Е. А. П. въз основа на Нотариален акт за собственост върху недвижим имот, придобит по давност, вписан в Службата по вписванията гр. Бяла под № 148, том XI, рег. № 4418, дело 2388 от 12.07.2007 г.

От една страна съгласно чл. 106, ал. 14 от ППЗСПЗЗ и съобразно разписаното изискване в Заповед № РД-04-81/13.03.2023 г. на Директора на ОД „Земеделие” – Русе не е представен документ за собственост на имота, съседен на имота – обект на търга, посочен в регистрите на АГКК. От друга страна се установява, че имотът е в съсобственост между заявителя и Е. А. П. Не е изпълнен регламента на чл. 106, ал. 15, изрч. второ от ППЗСПЗЗ, а именно търгът може да се проведе само когато за всеки обявен имот са подадени повече от едно заявления за участие от лица, собственици на отделни имоти – съседни на имота – обект на търга, допуснати до участие в търга. К. Д. П. е подал заявление за участие в търга само от свое име, като не е представлявал в административното производство Е. А. П. и няма данни да е действал от нейно име. Определяйки кръга на участниците, които могат да участват в първия търг, законодателят ясно посочил, че това са собственици на имоти, като тази уредба не следва да се тълкува разширително в смисъл съсобствениците на един имот да могат отделно и самостоятелно да участват в търга, със съсобствената си идеална част. Съсобствениците могат да участват в търга само с подаване на едно общо наддавателно предложение, формирайки 100 % собственост на имота.

Комисията установи, че приложените документи, **не отговарят** на изискванията на чл.106, ал.14 от ППЗСПЗЗ и не е изпълнен регламента на чл. 106, ал. 15 от ППЗСПЗЗ, поради което на основание чл. 107, ал. 4 от ППЗСПЗЗ комисията **не допуска за участие в търга кандидата.**

2. В плик **с входящ № 2/07.04.2023 г. от И. Й. И., ЕГН \*\*\*** с адрес: с. \*\*\*, ул. \*\*\* № \*\*\*, община \*\*\*, област \*\*\*, комисията констатира наличието на:

- 1 /един/ брой заявление;

- 1 /един/ брой платежно нареждане от 06.04.2023 г., за внесен депозит по сметката на Областна дирекция „Земеделие” – гр. Русе в ОББ в размер на 2 060.40 лв. /две хиляди и шестдесет лева и 40 ст./ – 10 % от началната тръжна цена на имота;

- декларация за липса на свързаност с друг кандидат по смисъла на Търговския закон и ЗМСП;

- декларация за информираност и съгласие за обработване на лични данни по образец, утвърден със Заповед № РД-08-251/12.02.2019 г. на Директора на ОД „Земеделие“ – гр. Русе;

- 1 /един/ брой копие на нотариален акт за собственост – Нотариален акт за покупко-продажба на недвижим имот, вписан в Службата по вписванията гр. Бяла под № 155, том 2, дело № 349, вх. рег. № 888/08.03.2019 г., въз основа на който се легитимира като собственик на имот с идентификатор 70130.43.22 по КККР на с. Стърмен, общ. Бяла, обл. Русе, съседен на имота обект на търга.

Комисията установи, че приложените документи, отговарят на изискванията на чл.106, ал.10 и ал. 14 от ППЗСПЗЗ, с което бяха приети от комисията за редовни.

След извършената проверка на подадените в Областна дирекция „Земеделие” – Русе заявления по образец съгласно чл.106, ал.10 от ППЗСПЗЗ за участие в търга, комисията

**РЕШИ:**

Поради това, че не може да се изпълни регламента на чл. 106, ал. 15, изречение второ от ППЗСПЗЗ, а именно търгът може да се проведе само когато за всеки обявен имот са подадени повече от едно заявления за участие от лица, собственици на отделни имоти, съседни на имота - обект на търга, допуснати за участие в търга, тръжната процедура се прекратява.

Комисията предлага на Директора на ОД „Земеделие“ - Русе да прекрати тръжната процедура, като имотът да се включи в общ търг, на който могат да участват всички заинтересовани лица.

Протоколът се обявява на информационното табло на Областна дирекция „Земеделие“ – гр. Русе и на интернет страницата на дирекцията.

На основание чл. 107, ал. 9 от ППЗСПЗЗ в 7-дневен срок от обявяването на протокола участниците в търга могат да направят писмени възражения до тръжната комисия. Тръжната комисия се произнася по възраженията в 5-дневен срок, като за разглеждането им се съставя протокол, в който се посочват мотивите за приемането или отхвърлянето им.

 Търгът приключи в 11,45 часа.

 Настоящият протокол се състави в 3 /три/ еднообразни екземпляра.

 **КОМИСИЯ:**

 **ПРЕДСЕДАТЕЛ: п**

 **/Венета Иванова/**

 **СЕКРЕТАР: п**

 **/Лидия Кънчева/**

 **ЧЛЕН: п**

 **/Светлана Великова/**